GNX-704T อเฮด

* ด้านหน้า
* ด้านหลัง

### รุ่นดัดแปลง

GNX-704T/AC อเฮดจู่โจมระยะประชิด (ซากิกาเกะ)GNX-704T/SP อเฮดควอนตัมเบรนเวฟไทป์ (สมัลทรอน)
GNX-704T/FS อเฮดฟอร์ซซิ่งสเกาท์ไทป์

## อาวุธ

### อาวุธหลัก

GN บีมไรเฟิลGN ซับแมชชีนกัน
GN บีมเซเบอร์
GN ชิลด์
GN วัลแคน

## การปรากฏตัว

### ออกแบบโดย

เค็นจิ เทราโอกะ

**GNX-704T อเฮด** (อังกฤษ: Ahead, ญี่ปุ่น: アヘッド, โรมาจิ: *Aheddo*) เป็นโมบิลสูทรุ่นผลิตจำนวนมากของหน่วยรักษาความสงบเอ-ลอว์ส ปรากฏตัวในซีซั่น 2 ของโมบิลสูทกันดั้มดับเบิ้ลโอ

## เทคโนโลยีและความสามารถในการต่อสู้

เครื่องจักรที่ติดตั้ง GN ไดรฟ์ [T] รุ่นใหม่ที่เปิดตัวในปี ค.ศ. 2312 อเฮดเป็นโมบิลสูทเอกสิทธิ์ของเอ-ลอว์สโดยเฉพาะ มันถูกพัฒนาขึ้นและโดยทั่วไปจะขับโดยผู้บัญชาการหน่วยหรือทหารที่มียศร้อยโทขึ้นไป อเฮดเป็นยูนิตเอนกประสงค์ที่สร้างขึ้นโดยมีเป้าหมายเพื่อสร้างมาตรฐานใหม่สำหรับเครื่องจักรที่ติดตั้ง GN ไดรฟ์ [T] และได้รับการออกแบบเพื่อแสดงประสิทธิภาพสูงที่สุดในทุกสถานการณ์ ว่ากันว่าประสิทธิภาพของมันเหนือกว่ากันดั้มรุ่นที่ 3 ที่ใช้โดยเซเลสเชียลบีอิ้งในปี 2307-2308 เสียอีก โมบิลสูทนี้ระบุว่ามีพื้นฐานมาจาก GN-X หรือ GN-XII หรือไม่ก็ GN-XIII ทั้งนี้ขึ้นอยู่กับแหล่งที่มาและยังได้รับข้อมูลบางส่วนจาก MSJ-06II-SP เที่ยเหรินเถาจื่อ

การพัฒนาอเฮดได้รับมอบหมายให้กับทีมที่ประกอบด้วยอดีตวิศวกรของสหพันธ์ปฏิรูปมนุษยชาติ เนื่องจากพวกเขามีประสบการณ์ในการพัฒนาโมบิลสูทที่สามารถทำงานได้ทั้งบนโลกและบนอวกาศไม่ต้องเปลี่ยนอุปกรณ์เช่นเที่ยเหรินเถาจื่อ นอกจากนี้ยังแนะนำว่าวิศวกร HRL ได้รับเลือกเนื่องจาก HRL มีความได้เปรียบในการพัฒนาโมบิลสูทผ่านการศึกษาเศษซากที่เหลืออยู่ของ GN-003 กันดั้มคิวริออสซึ่งพวกเขาสามารถเก็บกู้มาได้หลังจากปฏิบัติการฟอลเล่นแองเจิ้ลในปี ค.ศ. 2308 ปัจจัยสนับสนุนอีกประการหนึ่งคือทีมวิศวกรของยูเนี่ยนที่กำลังอ่อนแอเนื่องจากการเสียชีวิตของศาสตราจารย์ เลฟ เอฟแมนและการจากไปด้วยเหตุผลส่วนตัวของที่ปรึกษาด้านเทคนิคบิลลี่ คาตางิริ

ห้องนักบินอเฮดตั้งอยู่ที่หน้าอก เช่นเดียวกันกับ GN-X กล้องของอเฮดมี 4 ตาและติดตั้ง GN วัลแคนคู่หนึ่งบนหัว ส่วนโครงสร้างร่างกายที่เหลือจะต่างกัน เพื่อให้ได้สมรรถนะสูงที่สุด อเฮดได้นำโครงสร้างพื้นฐานที่ใกล้เคียงกับกันดั้มมากกว่า GN-X เช่น ภายใต้เกราะหน้าอก โครงร่างของ GN ไดรฟ์ [T] ของอเฮดและส่วนประกอบที่เกี่ยวข้องจะคล้ายกับของ GN ไดรฟ์ของกันดั้ม อย่างไรก็ตาม เนื่องจากการรับรู้ของสาธารณชนในเชิงลบต่อกันดั้มในขณะนั้น รูปร่างภายนอกที่เกี่ยวข้องกับของกันดั้มจึงถูกปกปิดโดยมีรูปกรวยที่ด้านหลังของ GN ไดรฟ์ [T] เป็นข้อยกเว้น ในขณะเดียวกัน ข้อต่อของอเฮดได้อ้างอิงถึงเที่ยเหรินของสหพันธ์ปฏิรูปมนุษยชาติ

เช่นเดียวกับ GN-XIII GN ไดรฟ์ [T] ของอเฮดได้ปรับปรุงประสิทธิภาพและอนุภาค GN ที่ผลิตขึ้นไม่มีพิษต่อร่างกายมนุษย์อีกต่อไปเมื่ออยู่ในรูปแบบบีม อย่างไรก็ตาม เอาต์พุตของ GN ไดรฟ์ [T] นั้นก็ยังไม่เพียงพอที่จะจ่ายไฟให้กับโมบิลสูทที่มีแรงขับเคลื่อนสูงขนาดนี้ ดังนั้นจึงมีการติดตั้งแบตเตอรี่เสริมด้วย ทำให้อเฮดกลายเป็นเครื่องจักรไฮบริด ฝักสองอันที่ด้านหลังของอเฮดเป็นตัวขับดันหลัก และเนื่องจากการออกแบบที่สามารถเคลื่อนย้ายได้ พวกมันจึงสร้างแรงขับในทิศทางต่างๆ ต้องขอบคุณแรงขับเหล่านี้ ทำให้อเฮดมีความสามารถในการควบคุมความสมดุลที่ดีขึ้นในอวกาศและประสิทธิภาพการบินที่สูงในชั้นบรรยากาศ ฮาร์ดพอยท์ของอเฮดที่ปลายแขน สะโพก และหลังเอวของสำหรับติดตั้งอาวุธและอุปกรณ์ต่างๆ นอกจากนี้บล็อกเหนือขาทั้งสองข้างของเอวเป็นชั้นวางอาวุธที่สามารถเก็บระเบิดมือที่กระจายอนุภาค GN ให้เป็น GN ฟิลด์วงกว้าง เป็นต้น

## อาวุธที่ติดตั้ง

* **GN บีมไรเฟิล** - อาวุธหลักของอเฮด ระยะการยิงและพลังทำลายล้างปืนนั้นมากกว่างบีมไรเฟิลที่ใช้โดย GN-X หลายเท่า ด้วยการยิงเพียงสองนัดก็มากพอที่จะที่จะทำลายยายขั้นส่งชั้นเวอร์จิเนียของคาตารอนได้อย่างสบายๆ บีมไรเฟิลสามารถเปลี่ยนเป็น GN ซับแมชชีนกันที่มีขนาดเล็กกว่าได้โดยการเปลี่ยนลำกล้อง GN บีมไรเฟิลสามารถจัดเก็บไว้ที่บริเวณสะโพกเมื่อไม่ใช้งาน

* **GN ซับแมชชีนกัน** - ปืนกลมืออนุภาค GN มันคือบีมไรเฟิลที่มีลำกล้องที่สั้นกว่า แม้ว่าระยะการยิงและพลังทำลายล้างจะด้อยกว่าบีมไรเฟิล แต่ก็ยังสามารถทำลายโมบิลสูทรุ่นเก่าได้ในการยิงเพียงนัดเดียว นอกจากนี้ยังมีประสิทธิภาพการยิงที่รวดเร็วกว่าบีมไรเฟิล และยังมีขนาดกะทัดรัดและง่ายต่อการใช้งาน GN ซับแมมชีนกันสามารถเก็บไว้ที่หลังสะโพกเมื่อไม่ใช้งาน

* **GN บีมเซเบอร์** - อาวุธระยะประชิดของอเฮด เมื่อใช้งานจะปล่อยใบมีดบีมอนุภาค GN มีพลังโจมตีที่สูงมาก สามารถตัดโมบิลสูทเป็นสองท่อนได้ด้วยการฟันเพีบงครั้งเดียว GN บีมเซเบอร์สองเล่มถูกเก็บไว้ใต้ในช่องสีส้มบนไหล่ของโมบิลสูท

* **GN ชิลด์** - โล่กายภาพที่ติดตั้งอยู่ที่ปลายแขนของอเฮด สามารถบล็อคการโจมตีแบบบีมและกายภาพได้เกือบทั้งหมด GN ชิลด์ของอเฮดมีประสิทธิภาพเหมือนกับ GN ชิลด์ของกันดั้ม

* **GN วัลแคน** - บีมกันขนาดเล็กสองกระบอกที่ถูกติดตั้งไว้ที่ศีรษะ มีพลังโจมตีต่ำแต่อัตราการยิงสูง มักใช้สำหรับจำกัดการเคลื่อนไหวของศัตรูหรือทำลายมิสไซล์

## อุปกรณ์เสริม

* **คอนเทนเนอร์ออโต้เมตอน** - อุปกรณ์เสริมที่ติดอยู่ที่หลังเอวของอเฮด ตู้คอนเทนเนอร์บรรจุด้วยจักรกลไร้คนบังคับ ""ออโต้เมตอน" ประมาณ 12 ตัว อเฮดสามารถปล่อยคอนเทนเนอร์เมื่อใกล้กับจุดหมายและให้คอนเทนเนอร์ลงจอดที่ปลายทาง นักบินของอเฮดสามารถตรวจสอบสถานะของออโต้เมตอนแต่ละตัวได้จากห้องนักบินของโมบิลสูท

* **NGN บาซูก้า** -

## เกร็ดความรู้

* ส่วนหัวของอเฮดมีลักษณะคล้ายกับหมวกของทหารราบของสหพันธ์ปฏิรูปมนุษยชาติ

## แหล่งข้อมูลอื่น

* The Gundam Wiki (บทความต้นฉบับ-ภาษาอังกฤษ)
* gundam00.net/tv (เว็บไซต์อย่างเป็นทางการ)